บลจ.บีแคป เปิดตัวกองทุน “โกลบอล มัลติ แอสเซท”
บลจ.บีแคป เปิดตัวกองทุน “โกลบอล มัลติ แอสเซท” ผนึกกำลัง “PICTET” ไพรเวทแบงก์ชั้นนำของโลก เป็นที่ปรึกษาการลงทุนขาย IPO 16 -22 ก.ย.นี้
6 ก.ย. 2564

นางเมธ์วดี ประเสริฐสินธนา กรรมการผู้จัดการ บริษัทหลักทรัพย์จัดการกองทุน (บลจ.) บางกอกแคปปิตอล หรือ บีแคป กล่าวว่า ความร่วมมือระหว่าง บลจ.บีแคป กับ PICTET กลุ่มธุรกิจบริการไพรเวทแบงก์ชั้นนำของโลก จากประเทศสวิตเซอร์แลนด์ นำมาสู่การตั้งกองทุนเปิดบีแคป โกลบอล มัลติ แอสเซท (BCAP -GMA) และกองทุนเปิดบีแคป โกลบอล มัลติ แอสเซท พลัส (BCAP -GMA Plus) ซึ่งในครั้งนี้ ถือเป็นก้าวสำคัญของ บลจ.บีแคป ในการร่วมมือกับสถาบันการเงินชั้นนำของโลก เพื่อที่จะสามารถนำเสนอกลยุทธ์การบริหารความมั่งคั่งระดับโลก ที่ออกแบบมาให้เฉพาะลูกค้าธนาคารกรุงเทพเท่านั้น เนื่องจากการลงทุนของ BCAP-GMA และ BCAP-GMA Plus เปรียบเสมือนการได้รับคำแนะนำการลงทุนจากผู้เชี่ยวชาญระดับโลกในการบริหารพอร์ตการลงทุนของลูกค้าทั้งนี้บริการไพรเวทแบงก์ของประเทศสวิสเซอร์แลนด์ ถือเป็นผู้นำในอุตสาหกรรมและครองอันดับหนึ่งในการบริหารสินทรัพย์และความมั่งคั่งและได้รับความไว้วางใจจากครอบครัวมหาเศรษฐีทั่วโลกมาตลอดศตวรรษ“บลจ.บีแคป ร่วมมือกับ PICTET เพื่อออกแบบพอร์ตการลงทุนมาตรฐานระดับโลก โดย PICTET จะมีคณะกรรมการลงทุนและทีมงานที่มีประสบการณ์สูง ที่จะให้คำแนะนำในทิศทางการลงทุนและจัดสรรสัดส่วนการลงทุนให้สอดคล้องกับสภาวะตลาด โดย บลจ.บีแคปจะทำการลงทุนและปรับพอร์ตของกองทุน BCAP-GMA และ BCAP-GMA Plus ภายใต้คำแนะนำของ PICTET อย่างใกล้ชิด” นางเมธ์วดีกล่าว


ด้านคุณ เอเวอลีน โยว ประธานเจ้าหน้าที่การลงทุน ภูมิภาคเอเชีย Pictet Wealth Management กล่าวว่า มีความยินดีอย่างยิ่งที่ได้ร่วมมือเป็นพันธมิตรกับ บลจ.บางกอกแคปปิตอล ในเครือธนาคารกรุงเทพ โดยความร่วมมือกันในครั้งนี้จะเพิ่มขีดความสามารถในด้านการลงทุนของ บลจ.บีแคป โดย Pictet จะนำความเชี่ยวชาญและประสบการณ์ในการคัดเลือกสินทรัพย์และจัดสรรสินทรัพย์ทั่วโลก มาให้คำแนะนำในการลงทุนใน 2 กองทุนนี้ ซึ่งเราหวังว่าจากความร่วมมือกันของทั้ง 2 สถาบันการเงินนี้ จะทำให้ลูกค้าได้รับประโยชน์ในการเข้าถึงโอกาสในการลงทุนที่มากขึ้นและกระจายการลงทุนไปยังสินทรัพย์ต่าง ๆ ได้ดียิ่งขึ้นPICTET ก่อตั้งในปี ค.ศ.1805 มีประสบการณ์ด้านการลงทุนมากกว่า 200 ปี และถือเป็นผู้เชี่ยวชาญด้านการบริหารความมั่งคั่งชั้นนำระดับโลกที่การันตีด้วยรางวัลมากมายเช่นรางวัล Best Private Bank in Switzerland and Europe จาก Global Private Global Private Banking Awards มาอย่างต่อเนื่อง นอกจากนี้แล้ว PICTET มีเครือข่ายและสำนักงานครอบคลุมเมืองสำคัญ 30 สำนักงานทั่วโลกในทุกภูมิภาค เพื่อให้ใกล้ชิดกับลูกค้า และครอบคลุมการลงทุนในแต่ละภูมิภาคอย่างอย่างทั่วถึง ซึ่งข้อมูล ณ พฤษภาคม 2564 PICTET มีผู้เชี่ยวชาญมากกว่า 1 พันคนเพื่อดูแลด้านการลงทุนโดยเฉพาะ และมีสินทรัพย์ภายใต้การดูแลมากกว่า 685,000 ล้านสวิสฟรังส์หรือประมาณ 22 ล้านล้านบาทสำหรับกองทุน BCAP-GMA เป็นกองทุนที่เน้นลงทุนในสินทรัพย์หลากหลายในต่างประเทศทั่วโลกที่มั่นคงและมีความเสี่ยงต่ำประมาณ 80% เช่นเงินฝาก พันธบัตร หุ้นกู้ และอีกประมาณ 20% ลงทุนในสินทรัพย์เสี่ยง ส่วนกองทุน BCAP-GMA Plus มีนโยบายลงทุนในสินทรัพย์เสี่ยงในต่างประเทศทั่วโลกในสัดส่วนประมาณ 75% เช่น หุ้น REITs ทองคำ และมีสัดส่วนการลงทุนในสินทรัพย์มั่นคงประมาณ 25%โดยทั้ง 2 กองทุนจะเปิดขาย IPO ระหว่างวันที่ 16 - 22 กันยายน 2564 ผ่านสาขาธนาคารกรุงเทพ และโมบายแบงก์กิ้ง จากธนาคารกรุงเทพ ด้วยเงินลงทุนขั้นต่ำเพียง 500 บาท และสำหรับผู้ลงทุนที่ยังไม่เคยมีบัญชีกองทุนของ บลจ.บีแคป สามารถเปิดบัญชีกองทุนผ่าน โมบายแบงก์กิ้ง จากธนาคารกรุงเทพ และซื้อกองทุน BCAP-GMA และ BCAP-GMA Plus ได้เลยข้อดีของการออกสองกองทุนที่มีระดับการลงทุนในสินทรัพย์เสี่ยงที่ต่างกันคือ ลูกค้าสามารถลงทุนโดยผสมทั้ง BCAP-GMA และ BCAP-GMA Plus ให้สอดคล้องกับระดับความเสี่ยงที่ลูกค้ารับได้ เช่นถ้าต้องการให้พอร์ตมีสินทรัพย์เสี่ยงประมาณ 50% ก็สามารถทำได้โดยการซื้อทั้งสองกองในสัดส่วนที่ใกล้เคียงกัน เป็นต้น ทั้งสองกองทุนไม่มีนโยบายจ่ายเงินปันผล เน้นลงทุนในหน่วยลงทุนของกองทุนรวมต่างประเทศ ประเภทกองทุนรวมตราสารทุน กองทุนรวมตราสารหนี้ กองทุนรวมผสม กองทุนรวมทรัพย์สินทางเลือกและกองทุนรวมอีทีเอฟ (ETF